**YAADA GARAA**

Kitaaba Qulqulluu keessatti termiin ‘yaada garaa’ jedhu kallattiinis ta'u al-kallattiin yeroo baayyee barreeffamee argina. Keessumaa “yaada garaa geeddarachuu,” “qalbii diddiirrachuu” fa’aa yeroo hunduu dhageenya; arginas. Ka'umsaaf akka tolutti luqqisiiwwan muraasa irratti haasa'uuf nuu tolu jedhee yaade kanaa gaditti kaa'uuf yaaleera.

* Fak 4:24 => “Wanti jireenyaaf barbaachisu yaada garaa keessaa waan madduuf yaada kee ba’eessa godhii eeggadhu.”
* Ibr 13:18 => “Waan gaariif waan hawwinuuf yaadni garaa keenyaa nu hin ceepha’u.”
* Rom 12:8 => “Inni namaaf kennu garaa qulqulluudhaan haa kennu.”
* Mat 6:33 fi Luq 12:31 => “Duraan dursitanii yaada keessan mootummaa waaqayyoo fi qajeelummaa isaa barbaaduutti hidhaa! Kana malees kan barbaachisu hundinuu immoo isiniif in kennama.”
* Qol 3:5 => “Egaa yaada keessan wanta lafa irra jirutti isa hidhu, halalummaa fi xuraa’ummaa, kajeellaa fi hawwa hamaa, sassata isa waaqayyoolii tolfaman waaqessuutti lakkaa’amus, of keessaa ajjeesaa.”
* Marq 7:15 => “Alaa kan namatti galu tokkollee danda’ee xuraa’aa nama hin godhu, wanti yaada garaa namaa keessaa ba’u garuu xuraa’aa nama godha.”
* Marq 7:20 => “Yaadni hamaan hundinuu keessa yaada garaa namootaatii in ba’a; isaan immoo halalummaa, hanna……..dagattummaa.”
* Efe 4: 17-24 => jireenya haaraa karaa Kiristoos argamu akkatti jiraatamu kan ibsu
* Rom 1:18-32 => yaadaa waa’ee hin baafne duukaa bu’uun wantoota inni fidu kan nu hubachiisu
* 1Xim 6:10-11, Ibr 9: 14

Kanneen erga dubbifattanii irratti yaaddanii ykn ‘meditate’ gootanii booda qabxiilee armaan gadii walbira qabdanii hariiroo fi garaagarummaa isaanii ilaaltanii akka dhuftan jaalala gooftaatiin isinan gaafadha!

* Yaada garaa geeddarachuu
* Qalbii diddiirrachuu/geeddarachuu
* Kajeellaa
* Hawwii
* Hawwa hamaa

Waan yeroo keessan kennitanii dubbiftaniif ayyaanni waaqayyoo isiniif haa baayyatu, guddaa eebbifamaa!